Matkustajainpuu

Matkustajainpuu (Ravenala madagascariensis) on Madagaskarilta kotoisin oleva, kolibrikukkakasvien heimoon kuuluva, palmua muistuttava laji. Se on saanut nimensä vedestä, jota kertyy kuivinakin kausina lehtihankoihin, ja jota matkustajat ovat voineet hätätilassa juoda.

 Ulkonäkö ja koko 
Matkustajainpuu kasvaa jopa 12 metriä korkeaksi, ja sen banaanin lehtiä muistuttavat viuhkamaiset lehdet kasvavat viisimetrisiksi.Travellers palm Top Tropicals Ikääntyessään matkustajainpuu kasvattaa puumaisen rungon. Sen kukat muistuttavat muiden kolibrikukkakasvien tapaan pientä lintua, mutta ovat väritykseltään vaatimattomampia kuin esimerkiksi helokolibrikukalla. Ne näkyvät vain osin lehtituppien välistä ja ovat usein huomaamattomia. Luontaisessa kasvuympäristössä kasvin pölyttäjänä toimii madagaskarilainen puoliapina, joka avaa kukan käsillään ja syö sen siitepölyä ja mettä. Samalla siitepölyä tarttuu apinan naamakarvoitukseen ja siirtyy toisiin kukkiin.

 Levinneisyys 
Matkustajainpuu on lähtöisin Madagaskarilta, mutta sitä kasvatetaan koristekasvina lähes kaikkialla tropiikissa.Traveller's Palm Tropical Palms FAO Sitä on istutettu ja levitetty useimmille Tyynenmeren saarille. Mauritiuksella siitä on tullut haitallinen vieraslaji, joka muodostaa yksilajisia kasvustoja.Ravenala madagascariensis Pacific Island Ecosystems at Risk (PIER)

 Lähteet 
 Antere, Jouko, Tropiikin koristekasvit. Puutarhaliitto: Helsinki, 2006.

 Viitteet 

 Aiheesta muualla 
 Suomen Lajitietokeskus: Matkustajainpuu – Ravenala madagascariensis

Luokka:Kolibrikukkakasvit